****

**แบบคำขอรับใบอนุญาตประกอบการเป็นศูนย์รับฝากหลักทรัพย์**

วันที่.......... เดือน.................... พ.ศ..............

เรียน เลขาธิการสำนักงานคณะกรรมการกำกับหลักทรัพย์และตลาดหลักทรัพย์

 ด้วย (ชื่อนิติบุคคลเป็นภาษาไทย) .................................................................................................

มีชื่อเป็นภาษาอังกฤษว่า ..........................................................................................................................................

สำนักงานใหญ่ตั้งอยู่ที่ ..............................................................................................................................................

...............................................................................โทรศัพท์................................โทรสาร.........................................

ประสงค์จะยื่นขอรับใบอนุญาตประกอบการเป็นศูนย์รับฝากหลักทรัพย์ โดยขอแจ้งรายละเอียดดังต่อไปนี้

**ส่วนที่ 1 : รายละเอียดข้อมูลทั่วไปของผู้ยื่นคำขอรับใบอนุญาต**

**1. ข้อมูลของผู้ขอรับใบอนุญาต**

 ให้ระบุวัตถุประสงค์ของผู้ยื่นคำขอ

**2. ทุนจดทะเบียน**

 2.1 ทุนจดทะเบียนชำระแล้ว.................................บาท โดยแบ่งออกเป็น

 (1) หุ้นสามัญ............................หุ้น มูลค่าหุ้นละ ..........................รวม.................................บาท

 คิดเป็นร้อยละ....................ของจำนวนหุ้นที่มีสิทธิออกเสียงทั้งหมด

 (2) หุ้นบุริมสิทธิ.......................หุ้น มูลค่าหุ้นละ ..........................รวม.................................บาท

 คิดเป็นร้อยละ......................ของจำนวนหุ้นที่มีสิทธิออกเสียงทั้งหมด

 หมายเหตุ : ให้ระบุเงื่อนไขเกี่ยวกับหุ้นบุริมสิทธิ

 2.2 ในกรณีที่ไม่มีทุนจดทะเบียนชำระแล้ว ระบุส่วนของเจ้าของ หรือทุนในการดำเนินงาน ..............บาท

**3. โครงสร้างการถือหุ้น และข้อมูลผู้ถือหุ้นรายใหญ่ (ถ้ามี)**

 ให้ระบุรายชื่อผู้ถือหุ้น จำนวนหุ้นที่ผู้ถือหุ้นแต่ละรายถือ และร้อยละของจำนวนหุ้นที่ถือเทียบกับจำนวนหุ้นทั้งหมด ทั้งนี้ ผู้ถือหุ้นรายใหญ่**[[1]](#footnote-2)** ต้องประวัติเป็นไปตามเงื่อนไขตามภาคผนวกแนบท้ายประกาศคณะกรรมการ
กำกับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตประกอบการเป็นศูนย์รับฝากหลักทรัพย์

**4. ข้อมูลกรรมการ ผู้บริหาร[[2]](#footnote-3) ที่ปรึกษา และผู้รับผิดชอบสูงสุดในงานเกี่ยวกับการกำกับดูแลการปฏิบัติงาน**

 ให้แสดงรายละเอียดของกรรมการ ผู้บริหาร ที่ปรึกษา และผู้รับผิดชอบสูงสุดในงานเกี่ยวกับการกำกับดูแล
การปฏิบัติงานทุกคนของผู้ขอรับใบอนุญาต ดังนี้

 4.1 ชื่อ-สกุล ตำแหน่ง สัญชาติ คุณวุฒิทางการศึกษา ประสบการณ์ทำงานที่เกี่ยวข้อง

 4.2 ประวัติการผ่านการอบรมตามหลักสูตรการกำกับดูแลกิจการที่ดี (เฉพาะกรรมการ ผู้บริหาร
หรือผู้ดำรงตำแหน่งเทียบเท่าตำแหน่งดังกล่าวที่เรียกชื่ออย่างอื่น (รวมบุคคลที่ได้ทำสัญญาให้มีอำนาจทั้งหมด
หรือบางส่วนในการจัดการ) และที่ปรึกษา ที่รับผิดชอบงานเกี่ยวกับการบริหาร กำหนด ควบคุมและกำกับนโยบายของศูนย์รับฝากหลักทรัพย์)

 4.3 อำนาจกระทำการแทนนิติบุคคล (ถ้ามี)

 4.4 สัดส่วนการถือหุ้นในนิติบุคคล (ร้อยละของจำนวนหุ้นที่มีสิทธิออกเสียงทั้งหมด) (ถ้ามี)

 ทั้งนี้ กรรมการ ผู้บริหาร ที่ปรึกษา และผู้รับผิดชอบสูงสุดในงานเกี่ยวกับการกำกับดูแลการปฏิบัติงานต้องมีคุณวุฒิ ประสบการณ์ทำงาน และประวัติเป็นไปตามเงื่อนไขตามภาคผนวกแนบท้ายประกาศคณะกรรมการ

กำกับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตประกอบการเป็นศูนย์รับฝากหลักทรัพย์

**ส่วนที่ 2 : รายละเอียดเพื่อประกอบการพิจารณา**

**5. แผนการดำเนินงาน และประมาณการค่าใช้จ่าย**

 5.1 ให้ระบุหลักทรัพย์ที่มีแผนจะให้บริการ ทั้งนี้ ต้องมิได้เป็นหลักทรัพย์จดทะเบียนในตลาดหลักทรัพย์แห่งประเทศไทย

 5.2 ให้แสดงรายละเอียดของการนำนวัตกรรม (innovative financial services) มาใช้ในการประกอบการ ซึ่งเป็นประโยชน์ต่อโครงสร้างพื้นฐานของตลาดทุนไทย

 5.3 ให้ระบุแผนการดำเนินงานในด้านต่าง ๆ เช่น การคัดเลือกและการจัดซื้อระบบ การประมาณการ
ทางธุรกิจ การจัดหาเงินทุน โครงสร้างการบริหารงาน แผนอัตรากำลังบุคลากร และขอบเขตความรับผิดชอบ
ของหน่วยงานต่าง ๆ รวมถึงประมาณการณ์ค่าใช้จ่ายที่อาจเกิดจากการประกอบการเป็นศูนย์รับฝากหลักทรัพย์
ทั้งค่าใช้จ่ายในการลงทุนและค่าใช้จ่ายในการดำเนินงานในช่วง 6 เดือนแรก

**6. เงินทุนในการประกอบธุรกิจ**

 ให้ระบุถึงปริมาณ แหล่งที่มา และความเพียงพอของปริมาณเงินทุนที่พร้อมรองรับการประกอบธุรกิจ
ตามแผนการดำเนินงานและความเสี่ยงที่อาจเกิดขึ้น ตามแผนการดำเนินงานซึ่งได้เสนอไว้ต่อสำนักงาน ก.ล.ต.
โดยแสดงถึงหลักการหรือสมมติฐานในการคำนวณความเพียงพอของเงินทุนดังกล่าว รวมทั้งระบุถึงแหล่งที่มา
และรูปแบบของเงินทุนที่อาจขอรับการสนับสนุนได้ในกรณีจำเป็น (ถ้ามี)

 ทั้งนี้ ในกรณีที่มิใช่นิติบุคคลที่จัดตั้งขึ้นใหม่ ขอให้แนบงบการเงินประจำปีงวดล่าสุด ที่ผู้สอบบัญชีที่สำนักงาน ก.ล.ต. เห็นชอบได้ตรวจสอบและแสดงความเห็นแล้ว จำนวน 1 ฉบับประกอบด้วย

**7. ระบบงานทั่วไป**

ให้ระบุระบบงานในการประกอบธุรกิจ โดยแสดงรายละเอียด ดังนี้

 **7.1 การบริหารกิจการที่ดีและโครงสร้างการจัดองค์กร**

 7.1.1 โครงสร้างการจัดองค์กร พร้อมแนบแผนผังการจัดองค์กรทั้งหมด การแบ่งหน่วยงานหรือ
สายงานต่าง ๆ ภายในองค์กร ตำแหน่ง และจำนวนบุคลากรในแต่ละหน่วยงานหรือสายงานต่าง ๆ

 7.1.2 ข้อกำหนดเกี่ยวกับการบริหารกิจการที่ดี มาตรการป้องกันมิให้กรรมการ อนุกรรมการ ผู้บริหาร[[3]](#footnote-4) ที่ปรึกษา และผู้รับผิดชอบสูงสุดในงานเกี่ยวกับการกำกับดูแลการปฏิบัติงานพนักงาน ลูกจ้าง
หรือผู้ปฏิบัติงานให้แก่ศูนย์รับฝากหลักทรัพย์ แสวงหาประโยชน์โดยมิชอบจากข้อมูลที่ได้รับจากการปฏิบัติหน้าที่ และมาตรการรักษาความลับของสมาชิกและลูกค้า

 **7.2 การบริหารความเสี่ยงโดยรวม**

 7.2.1 กรอบนโยบายบริหารความเสี่ยง ที่เป็นลายลักษณ์อักษรและครอบคลุมความเสี่ยงทุกด้าน
และมาตรการบริหารจัดการความเสี่ยง

 7.2.2 แผนเพื่อการกอบกู้หรือการเลิกประกอบกิจการ (plan for recovery or orderly wind-down)

 **7.3 การบริหารจัดการกรณีที่มีการเชื่อมโยงการให้บริการกับผู้ที่เกี่ยวข้อง**

 7.3.1 มาตรการควบคุมดูแลและติดตามความเสี่ยงของสมาชิกที่มีลูกค้าเป็นนิติบุคคลซึ่งให้บริการกับลูกค้าอีกทอดหนึ่ง (tiered participant) (ในกรณีที่มีการประกอบธุรกิจในลักษณะดังกล่าว)

 7.3.2 มาตรการเพื่อบริหารจัดการความเสี่ยงในการเชื่อมโยงการให้บริการกับโครงสร้างพื้นฐานทางการเงินอื่น (FMI links) (ในกรณีที่มีการประกอบธุรกิจในลักษณะดังกล่าว)

 **7.4 การจัดการและการเปิดเผยข้อมูล และการเก็บรักษาข้อมูลและเอกสาร**

 7.4.1 แนวทางในการเปิดเผยระเบียบ ข้อบังคับ ข่าวสาร หรือข้อมูลเกี่ยวกับการชำระราคาและส่งมอบหลักทรัพย์ สมาชิก การกระทำความผิดและการลงโทษสมาชิก ซึ่งเป็นสาระสำคัญต่อการทำธุรกรรมกับสมาชิก
ให้มีความถูกต้อง ครบถ้วน เพียงพอแก่ผู้ใช้บริการ และทันต่อเหตุการณ์

 7.4.2 ระเบียบหรือข้อบังคับที่กำหนดให้สามารถแลกเปลี่ยนข้อมูลเกี่ยวกับการชำระราคาและส่งมอบหลักทรัพย์ กับหน่วยงานต่าง ๆ เช่น ศูนย์ซื้อขายหลักทรัพย์ สำนักหักบัญชี สำนักงาน ก.ล.ต. เป็นต้น

 **7.5 การจัดการเรื่องร้องเรียน**

 ช่องทางและแนวทางดำเนินการเกี่ยวกับการรับและจัดการกับข้อร้องเรียนของผู้ใช้บริการ

 **7.6 การบริหารความต่อเนื่องในการดำเนินธุรกิจและความมั่นคงปลอดภัยของระบบเทคโนโลยีสารสนเทศ**

 7.6.1 นโยบายการบริหารความต่อเนื่องในการดำเนินธุรกิจ และแผนการดำเนินธุรกิจอย่างต่อเนื่อง

 7.6.2 ผลการตรวจสอบขั้นตอนหรือกระบวนการปฏิบัติงานของระบบคอมพิวเตอร์ที่เกี่ยวกับ
การรับฝากหลักทรัพย์ โดยผู้ที่มีความรู้ความสามารถและมีความเป็นอิสระ เช่น ผู้ตรวจสอบภายในหรือภายนอก (internal or external auditor)

 7.6.3 ผลทดสอบการเจาะระบบคอมพิวเตอร์ที่เกี่ยวกับการรับฝากหลักทรัพย์ (penetration test)

 7.6.4 แผนรองรับเหตุการณ์ที่อาจส่งผลกระทบต่อความมั่นคงปลอดภัย (incident management)

 **7.7 การใช้บริการจากผู้ให้บริการภายนอก (outsourcing)**

 ขอให้ระบุรายละเอียด และผู้ให้บริการ กรณีมีการใช้บริการจากผู้ให้บริการภายนอก (ถ้ามี)

**8. ระบบงานเฉพาะการประกอบการเป็นศูนย์รับฝากหลักทรัพย์**

ให้ระบุระบบงานในการประกอบธุรกิจ โดยแสดงรายละเอียด ดังนี้

 **8.1 ระบบงานการให้บริการในงานศูนย์รับฝากหลักทรัพย์** ซึ่งรวมถึง

 8.2.1 ระบบงานด้านการรับฝาก ถอน และโอนหลักทรัพย์ และระบบงานที่เกี่ยวข้อง เพื่อให้
การดำเนินการดังกล่าวมีความถูกต้องครบถ้วน ตรงต่อความเป็นจริงและเป็นปัจจุบัน รวมทั้งสามารถนำไปใช้งาน
ได้อย่างมีประสิทธิภาพภายในระยะเวลาที่เหมาะสม

 8.2.2 ระบบการจัดการ รวบรวม ประมวลผล เก็บรักษา และเรียกดูข้อมูลเกี่ยวกับการรับฝาก ถอน และโอนหลักทรัพย์ และข้อมูลอื่นใดที่เกี่ยวกับการให้บริการในงานศูนย์รับฝากหลักทรัพย์ รวมถึงระบบสำรองข้อมูลไว้ใช้ทดแทนในกรณีที่ไม่สามารถนำข้อมูลนั้นมาใช้ได้

 8.2.3 ระบบการรายงานข้อมูลหลักทรัพย์ เพื่อให้สมาชิกสามารถใช้ตรวจสอบข้อมูลหลักทรัพย์คงเหลือประจำวันในบัญชีฝากหลักทรัพย์และความถูกต้องในการทำรายการของสมาชิก

 8.2.4 ระบบตรวจสอบการดำเนินการเกี่ยวกับหลักทรัพย์ในบัญชีของสมาชิก เพื่อให้มั่นใจว่าบุคคลที่สั่งให้ดำเนินการเกี่ยวกับหลักทรัพย์ในบัญชีของสมาชิกเป็นสมาชิกหรือบุคคลที่ได้รับมอบอำนาจจากสมาชิก **8.2 มาตรการบริหารและติดตามความเสี่ยง**

 การประเมินความเสี่ยงที่อาจเกิดขึ้นในกรณีที่ศูนย์รับฝากหลักทรัพย์ลงทุนหรือฝากทรัพย์สินไว้กับธนาคารพาณิชย์ ทั้งในและต่างประเทศ

**9. ร่างหลักเกณฑ์ที่เกี่ยวข้องของศูนย์รับฝากหลักทรัพย์**

ให้ระบุร่างหลักเกณฑ์ที่เกี่ยวข้อง โดยอย่างน้อยต้องครอบคลุมเรื่องดังต่อไปนี้

 **9.1 ผู้ฝาก** การรับสมัครผู้ฝาก สิทธิและหน้าที่ของผู้ฝาก การดำเนินการกับสมาชิกที่ฝ่าฝืนหรือไม่ปฏิบัติตามระเบียบหรือข้อบังคับ อัตราค่าธรรมเนียม และค่าปรับที่เกี่ยวกับการให้บริการ

 **9.2 หลักทรัพย์ที่รับฝาก**

 **9.3 การฝาก ถอน โอนหลักทรัพย์** **และการใช้หลักทรัพย์เป็นประกัน**

 **9.4 เหตุขัดข้องที่มีผลกระทบต่อการดำเนินงานของศูนย์รับฝากหลักทรัพย์**

ทั้งนี้ ผู้ได้รับใบอนุญาตจะเริ่มประกอบการเป็นศูนย์รับฝากหลักทรัพย์ได้ต่อเมื่อกฎเกณฑ์ของศูนย์รับฝากหลักทรัพย์ที่จำเป็นต้องมีเพื่อให้มีระบบงานที่มีความพร้อมในการประกอบการ ต้องได้รับความเห็นชอบ
จากคณะกรรมการกำกับตลาดทุนก่อน

**ส่วนที่ 3 : ข้อมูลเพิ่มเติม กรณีผู้ขอรับใบอนุญาตที่ประกอบธุรกิจอื่น**

**10. ความเพียงพอของเงินทุน**

 10.1 ให้ระบุข้อมูลที่แสดงได้ว่าทุนจดทะเบียนชำระแล้ว/ส่วนของเจ้าของ/ทุนในการดำเนินงานที่มีอยู่
มีจำนวนที่เพียงพอสำหรับการประกอบธุรกิจอื่นดังกล่าว และมีส่วนเพิ่มที่ไม่น้อยกว่า 100 ล้านบาทสำหรับการประกอบการเป็นศูนย์รับฝากหลักทรัพย์

 10.2 กรณีที่ธุรกิจในปัจจุบันต้องมีการดำรงเงินทุนและกันเงินสำรองหรือทุนในการดำเนินงาน ให้ระบุข้อมูลที่แสดงได้ว่าระหว่างการประกอบธุรกิจศูนย์รับฝากหลักทรัพย์ จะสามารถดำรงเงินกองทุนและกันเงินสำรองหรือทุนในการดำเนินงานได้ ตามหลักเกณฑ์ของกฎหมายที่จัดตั้งนิติบุคคลนั้น หรือกฎหมายที่ควบคุมการประกอบธุรกิจของนิติบุคคลนั้น

**11. ความยินยอมของผู้กำกับดูแล**

 ในกรณีมีกฎหมายเฉพาะกำกับดูแล ให้แสดงหนังสือหรือเอกสารอื่นใดที่แสดงว่าผู้ขอรับใบอนุญาตได้รับความยินยอมจากผู้กำกับดูแลให้ประกอบธุรกิจการเป็นศูนย์รับฝากหลักทรัพย์

**12. เงื่อนไขเพิ่มเติมกรณีประกอบธุรกิจอื่นอยู่แล้ว**

 ให้ระบุลักษณะการประกอบธุรกิจในปัจจุบัน พร้อมชี้แจงถึงความเกี่ยวเนื่อง เป็นประโยชน์ หรือสนับสนุนการประกอบการเป็นศูนย์รับฝากหลักทรัพย์ โดยหากเป็นธุรกิจที่มีความขัดแย้งทางผลประโยชน์ ต้องชี้แจง
แนวทางการป้องกันความขัดแย้งทางผลประโยชน์ที่มีประสิทธิภาพด้วย นอกจากนั้น ต้องแสดงได้ว่า
ไม่มีความเสี่ยงต่อทรัพย์สินของสมาชิกหรือผู้ใช้บริการ หรือสามารถจัดให้มีระบบควบคุมความเสี่ยงได้
อย่างเพียงพอและเหมาะสม

**13. งบการเงิน**

 ในกรณีที่มิใช่นิติบุคคลที่จัดตั้งขึ้นใหม่ ให้ผู้ขอรับใบอนุญาตนำส่งงบการเงินประจำปีงวดล่าสุด ซึ่งผ่านการตรวจสอบโดยผู้สอบบัญชีที่สำนักงาน ก.ล.ต. เห็นชอบ

**ส่วนที่ 4 : เอกสารประกอบคำขอรับใบอนุญาตประกอบการเป็นศูนย์รับฝากหลักทรัพย์**

 □ 1. เอกสารเกี่ยวกับนิติบุคคล

 □ เอกสารเพิ่มเติมอื่น (ถ้ามี) ........................................................................................

.....................................................................................................................................................................

 □ 2. สำเนาหนังสือเดินทางของกรรมการที่ลงนามในแบบคำขอรับใบอนุญาตประกอบธุรกิจ
ศูนย์รับฝากหลักทรัพย์ (กรณีไม่มีสัญชาติไทย)

 □ 3. หนังสือยินยอมให้พนักงานเจ้าหน้าที่เข้าไปในสถานที่ประกอบธุรกิจ หรือเข้าถึงระบบคอมพิวเตอร์หรืออุปกรณ์อื่นใด เพื่อตรวจสอบฐานะการเงิน การดำเนินงาน สินทรัพย์ หรือข้อมูลต่าง ๆ
ที่เกี่ยวข้องของผู้ขอรับใบอนุญาตได้

 □ 4. อื่น ๆ (ถ้ามี) .....................................................................................................................

.....................................................................................................................................................................

**ส่วนที่ 5 : คำรับรองและคำยินยอมของผู้ขอรับใบอนุญาต**

* + 1. ผู้ขอรับใบอนุญาตมีคุณสมบัติครบถ้วนตามที่กำหนดในประกาศคณะกรรมการกำกับหลักทรัพย์
		และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตประกอบการเป็นศูนย์รับฝากหลักทรัพย์ ซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535
		2. ข้อความในแบบคำขอรับใบอนุญาตและเอกสารหลักฐานประกอบแบบคำขอที่แนบมาพร้อมนี้มีความครบถ้วน ถูกต้อง และเป็นจริงทุกประการ
		3. ผู้ขอรับใบอนุญาตขอรับรองว่า แบบคำขอรับใบอนุญาตประกอบธุรกิจศูนย์รับฝากหลักทรัพย์ ซึ่งลงนามโดย
		 ( ระบุชื่อนิติบุคคลที่ยื่นขอรับใบอนุญาต หรือ นิติบุคคลที่ได้รับมอบอำนาจจากนิติบุคคลในกลุ่มนิติบุคคลเดียวกันให้เป็นผู้ยื่นคำขอ ) เป็นการกระทำแทนและเพื่อผู้ขอรับใบอนุญาต และให้มีผลผูกพันเสมือนเป็นการกระทำของผู้ขอรับใบอนุญาตทุกประการ

จึงเรียนมาเพื่อโปรดพิจารณาดำเนินการ

 ลงชื่อ........................................(ผู้มีอำนาจลงนาม)

 (...........................................)

ตำแหน่ง……………………………………………….

 วันที่………………………………………………….……

 ประทับตรา (ถ้ามี)

|  |
| --- |
| ระบุชื่อเจ้าหน้าที่ของผู้ขอรับความเห็นชอบที่สำนักงาน ก.ล.ต. สามารถติดต่อได้ จำนวน 2 คน 1.............................................................................ตำแหน่ง..........................................................................หมายเลขโทรศัพท์................................................ หมายเลขโทรสาร............................................................email address.....................………………..........2.............................................................................ตำแหน่ง..........................................................................หมายเลขโทรศัพท์.................................................หมายเลขโทรสาร........................................................... email address.....................………………..........  |

1. ผู้ถือหุ้นรายใหญ่ หมายความว่า **ผู้ที่ถือหุ้นไม่ว่าโดยทางตรงหรือทางอ้อม หรือรับประโยชน์จากหุ้น เกินกว่าร้อยละ 10** ของจำนวนหุ้น
ที่มีสิทธิออกเสียงทั้งหมดของผู้ขอรับใบอนุญาต
ทั้งนี้ การถือหุ้นทางอ้อม หมายถึง บุคคล/นิติบุคคล ที่ถือหุ้นในผู้ถือหุ้นทางตรงเกินกว่าร้อยละ 50 โดยให้นับขึ้นไปตลอดสายจนกระทั่งถึงผู้ถือหุ้นทางอ้อมชั้นบนสุดที่มีการถือหุ้นเกินกว่าร้อยละ 50
ผู้รับประโยชน์จากหุ้น หมายความว่า ผู้ซึ่งมีอำนาจโดยทางตรงหรือทางอ้อมในลักษณะอย่างหนึ่งอย่างใดดังต่อไปนี้

 (1) อำนาจกำหนดหรือควบคุมการใช้สิทธิออกเสียงลงคะแนนในกิจการของผู้ขอรับใบอนุญาต

 (2) อำนาจกำหนดหรือควบคุมการได้มา จำหน่าย หรือ ก่อภาระผูกพันในหุ้นที่ออกโดยผู้ขอรับใบอนุญาต

 (3) อำนาจกำหนดหรือควบคุมในลักษณะอื่นใดตามที่คณะกรรมการกำกับตลาดทุนประกาศกำหนด ทั้งนี้ ไม่ว่าอำนาจดังกล่าวจะเกิดขึ้นจากข้อตกลง ความเข้าใจ ความสัมพันธ์ในด้านใดด้านหนึ่ง หรือโดยประการอื่นใด และไม่ว่าจะเกิดขึ้นจากการได้มาหรือการถือหุ้นโดยตนเองหรือโดยบุคคลอื่น [↑](#footnote-ref-2)
2. ผู้บริหาร หมายความว่า ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่าย หรือผู้ซึ่งดำรงตำแหน่งเทียบเท่ากับตำแหน่งข้างต้น
ที่เรียกชื่ออย่างอื่น และให้หมายความรวมถึงบุคคลที่ได้ทำสัญญาให้มีอำนาจทั้งหมดหรือบางส่วนในการจัดการด้วย [↑](#footnote-ref-3)
3. ผู้บริหาร หมายความว่า ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่าย หรือผู้ซึ่งดำรงตำแหน่งเทียบเท่ากับตำแหน่งข้างต้น
ที่เรียกชื่ออย่างอื่น และให้หมายความรวมถึงบุคคลที่ได้ทำสัญญาให้มีอำนาจทั้งหมดหรือบางส่วนในการจัดการด้วย [↑](#footnote-ref-4)